
ПРОЕКТ
Н А Р Е Д Б А
ЗА
ДОПЪЛНЕНИЕ НА НАРЕДБА № 18 ЗА 

УСЛОВИЯТА И РЕДА ЗА УСТАНОВЯВАНЕ НА ЖИЛИЩНИ НУЖДИ, ЗА НАСТАНЯВАНЕ ПОД НАЕМ В ОБЩИНСКИ ЖИЛИЩА И ПРОДАЖБАТА ИМ В ОБЩИНА ДВЕ МОГИЛИ, ОБЛАСТ РУСЕ

Приета на основание чл. 45а от Закона за общинската собственост във връзка с 
чл. 21, ал. 2 от Закона за местното самоуправление и местната администрация и 
чл. 4, ал. 1 от Правилник № 1 за организацията и дейността на Общинския съвет, неговите комисии и взаимодействието му с общинската администрация с Решение на основание чл. 79 от АПК с Решение № .......... по Протокол № ....../......................г. 
§ 1. Създава се член 13а:

„Чл. 13а. Наемателите на общински жилища нямат право да предостяват на други лица за възмездно или безвъзмездно ползване наетия жилищен имот или части от него.“
§ 2. Създава се член 13б:
„Чл. 13б. Свободни общински жилища, за настаняването в които няма нуждаещи се граждани по чл. 43 и чл. 45 от Закона за общинската собственост се отдават под наем по пазарни цени, определени с решение на общински съвет Две могили въз основа на пазарни оценки, изготвени от оценители, отговарящи на изискванията на Закона за независимите оценители и след провеждане на публичен търг или публично оповестен конкурс при условията и по реда, определен в Наредба № 7 за реда за придобиване, управление и разпореждане с имоти и вещи – общинска собственост в Община Две могили, област Русе.“
§ 3. Създава се чл. 13в:
„Чл. 13в. (1) Наемното правоотношение не се наследява.

(2) В случай на смърт на наемателя, неговите наследници следва да освободят общинското жилище в едномесечен срок от съставянето на акт за смърт.”
§ 4. Заключителна разпоредба

1. Наредбата влиза в сила от 01.11.2025 г.
Наредба за допълнение на Наредба № 18 за условията и реда за установяване на жилищни нужди, за настаняване под наем в общински жилища и продажбата им в Община Две могили, област Русе е приета на основание чл. 21, ал. 2 във връзка с чл. 27, ал. 3 от Закона за местното самоуправление и местната администрация, чл. 4, ал. 1 във връзка с чл. 93 от Правилник № 1 за организацията и дейността на Общинския съвет, неговите комисии и взаимодействието му с общинската администрация, във връзка с чл. 45а от Закона за общинската собственост и чл. 79 от Административнопроцесуалния кодекс във връзка с чл.8, чл. 11, ал. 3, чл. 15, ал. 1 от Закона за нормативните актове, с Решение № ...... по Протокол  № …./…..10.2025 г. на Общински съвет – Две могили и е подпечатана с официалния печат на Председателя на Общинския съвет.

